钦定古今图书集成/明伦汇编/官常典/第134卷 > 南齐
## 钦定古今图书集成/明伦汇编/官常典/第134卷 > 南齐

### 高帝建元元年宋氏诸公侯降爵有差封诸功臣为公侯伯子男

按《南齐书高帝本纪》，建元元年夏四月甲午，上即皇
帝位。降宋晋熙王燮为阴安公，江夏王跻为沙阳公，
随王翙为舞阴公，新兴王嵩为定襄公，建安王禧为
荔浦公。诏曰：“继世象贤，列代盛典，畴庸嗣美，前载令图。宋氏通侯，乃宜随运省替。但钦德怀义，尚表坟闾，
况功济区夏，道光民俗者哉！降差之典，宜遵往制。南
康县公、华容县公可为侯，萍乡县侯可为伯，减户有
差，以继刘穆之、王弘、何无忌后。”五月丙午，诏曰：“宸运
革命，引爵改封。宋氏第秩，虽宜省替，其有预效屯夷，
宣力齐业者，一任本封，无所减降。”有司奏留襄阳郡
公张敬儿等六十二人，除广兴郡公沈昙亮等百二
十二人。壬子，诏封佐命文武功臣，新除司徒褚渊等
三十一人进爵增户，各有差。冬，十一月甲申，封功臣
骠骑长史江谧等十一人爵，户各有差。

建元三年。冬十月戊子，以《河南王世子》“《吐谷浑》《度易
侯》”为西秦河二州刺史、河南王。

按：《南齐书高帝本纪》云云。

### 明帝建武元年冬进王敬则等爵邑

按《南齐书明帝本纪》：建武元年：“冬十一月甲戌，大司
马寻阳公王敬则等十三人进爵邑各有差。”

建武三年春正月丁酉，以阴平王杨炅子崇祖为沙
州刺史，封阴平王。

按：《南齐书明帝本纪》云云。

建武四年。冬十一月丙辰，“以氐杨灵珍为北《秦州刺
史》、仇池公、武都王。”

按：《南齐书明帝本纪》云云。